اوروپا بیرلیگی, امریکا قوشمه ایالتلری نینگ اوروپا اولکه لریدن وارد قیلینه دیگن موتر لر اوچون قوشیمچه گمرک مالیه سی طلب ایتیشی تقدیرده, 35 میلیار یورولیک تجارت بیلن جواب قیتره دیگن لیگی نی بیلدیردی.
اوروپا بیرلیگی کمیسیونی نینگ تجارت بوییچه مسئول اعضاسی سیسیلیا مالمستروم, اوروپا پارلمانی خلق ارا تجارت کمیته سیده اوشبو خصوصیده بیانات بیردی.
بیر تامانلمه تجارت سیاست لری دن واز کیچیلیشی کیره ک ایکن لیگی نی بیلدیرگن مالمستروم, اوروپا بیرلیگی نینگ, انیق, کینگیش, شفاف و ارزش لر گه تَیَنگن تجارت گه طرفدار ایکن لیگی نی معلوم قیلدی.
امریکا قوشمه ایالتلری نینگ اوروپا دن وار قیلینه دیگن موتر لردن قوشیمچه گمرک مالیه سی طلب ایتیشی تقدیرده اوروپا بیرلیگی نینگ اوشبو وضعیت گه جواب قیتره دیگن لیگی نی معلوم قیلگن مالمستروم, خوددی شوو ساحه بوییچه هیچ قنده ی بیر چیکلاو نی قبول قیلمیدیگن لیک لری نی بیلدیردی.
مالمستروم, امریکا قوشمه ایالتلری نینگ موتر و پرزه لر دن قوشیمچه مالیه طلب ایتیشی تقدیرده, اوروپا بیرلیگی نینگ هم 35 میلیارد یورولیک تجارت بیلن جواب قیتره دیگن لیگی نی معلوم قیلدی.
